Publication: Magyar Közlöny
Issue: MK-2002-50 (Year: 2002, Number: 50)
Era: 1990-2004
Section: 
Paragraph Index: 69

1. Cikk Definíciók Decentralizált Végrehajtási Rendszer (Decentralised Implementation System — a továbbiakban: DIS): a PHARE program megvalósításának rendszere, ahol a partner országra ruházták át az irányítás és a felelõsség egy részét úgy, hogy az EK Szerzõdések értelmében a Bizottságé a végsõ felelõsség. Központi Pénzügyi és Szerzõdéskötõ Egység (a továbbiakban: KPSZE) (Central Finance and Contracts Unit — CFCU): a DIS-nek egy, a nemzeti adminisztráció keretei között mûködõ végrehajtó testülete, amely felelõs az intézményfejlesztési projektek és — erre vonatkozó konkrét rendelkezések alapján — egyéb projektek meghirdetéséért, a szerzõdések megkötéséért és a kifizetésekért. Ezeknek a projekteknek a szakmai megvalósítása egy SPO feladata. Végrehajtó Szervezet (Implementing Agency — a továbbiakban: IA): a DIS-nek egy, a nemzeti adminisztráció keretei között mûködõ végrehajtó egysége, amely felelõs a beruházási (úgynevezett „Investment Support”) projektek és — erre vonatkozó konkrét rendelkezések alapján — egyéb projektek pályáztatásáért, a szerzõdések megkötéséért és a kifizetésekért, valamint a projektek szakmai megvalósításáért. Monitoring Vegyes Bizottság (a továbbiakban: MVB) (Joint Monitoring Committee — JMC): egy, a PHARE programok vizsgálatáért felelõs bizottság, amelynek tagjai az NAO, az NAC, valamint a Bizottság képviselõi. Nemzeti Koordinátor (National Aid Co-ordinator — a továbbiakban: NAC): a nemzeti adminisztráció tisztviselõje, aki felelõs a Kedvezményezett programjaiért. Az NAC feladata továbbá, hogy gondoskodjék az általános csatlakozási folyamat és a Közösség pénzügyi támogatásának felhasználása közötti szoros kapcsolatról. Az NAC a PHARE programok nyomon követésének és értékelésének a felelõse. Nemzeti Programengedélyezõ (National Authorising Officer — a továbbiakban: NAO): a nemzeti adminisztráció tisztviselõje, az NA vezetõje. Az NAO általános felelõsséggel tartozik a PHARE eszközökkel kapcsolatos pénzgazdálkodási feladatok ellátásáért. Nemzeti Alap (a továbbiakban: NA) (National Fund — NF): a Pénzügyminisztérium irányítása alatt mûködõ központi kincstári egység, amelyen keresztül a Közösség pénzeszközeit eljuttatják a Kedvezményezetthez. Perseus: az Európai Bizottság jelenlegi pénzügyi jelentési rendszere. Programengedélyezõ (Programme Authorising Officer — a továbbiakban: PAO): az országos adminisztrációnak egy IA vagy a KPSZE élén álló tisztviselõje. A PAO felelõs az IA/KPSZE tevékenységeiért és a megvalósítandó projektek szilárd, megalapozott pénzgazdálkodásáért. Szakmai Programfelelõs (Senior Programme Officer — a továbbiakban: SPO): az országos adminisztráció (ágazati minisztérium/intézmény) tisztviselõje, aki a projektek szakmai megvalósításának felelõse abban az esetben, ha a KPSZE felelõs a projektek adminisztratív és pénzügyi bonyolításáért.

Source: https://magyarkozlony.hu/hivatalos-lapok/c1d8833e1dc82d1574995a08f1a48e4ce14dc4bd/dokumentumok/d96cc6d105adabacc15bdeafdc052e1011af047d/letoltes